သမဏသုတ်

သမဏသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် တရားခုနစ်မျိုးတို့ ငြိမ်းသည်၏ အဖြစ်ကြောင့် သမဏမည်ပုံကို ဟောကြားတော်မူခဲ့သည်။ ဘိက္ခုသုတ် ရဟန်းတို့ တရားခုနစ်မျိုးတို့ ငြိမ်းသည်၏ အဖြစ်ကြောင့် သမဏ မည်၏။ အဘယ်ခုနစ်မျိုးနည်း ဟူမူ - ထင်ရှားရှိသော ခန္ဓာငါးပါး၌ အမြင်မှားမှု ‘သက္ကာယဒိဋ္ဌိ’ သည် ငြိမ်းပြီး ဖြစ်၏။ မဝေခွဲနိုင်မှု ‘ဝိစိကိစ္ဆာ’ သည် ငြိမ်းပြီး ဖြစ်၏။ ခွေး နွား စသည်တို့၏ အလေ့အကျင့်ကို အမှန်ဟု မှားသောအားဖြင့် သုံးသပ်မှု ‘သီလဗ္ဗတပရာမာသ” သည် ငြိမ်းပြီး ဖြစ်၏။ စွဲမက်မှု ‘ရာဂ’ သည် ငြိမ်းပြီး ဖြစ်၏။ အမျက်ထွက်မှု ‘ဒေါသ’ သည် ငြိမ်းပြီး ဖြစ်၏။ တွေဝေမှု ‘မောဟ’ သည် ငြိမ်းပြီး ဖြစ်၏။ ထောင်လွှာမှု ‘မာန’ သည် ငြိမ်းပြီး ဖြစ်၏။ ရဟန်းတို့ ဤတရားခုနစ်မျိုးတို့ ငြိမ်သည်၏ အဖြစ်ကြောင့် သမဏမည်၏ ဟု(မိန့်တော်မူ၏)။ ကိုးကား ကဏ္ဍ:အင်္ဂုတ္တရနိကာယ်